Lars Rune Rebbestad

Lars Rune Rebbestad, også kalt Rebbe, (født i 1966) er gitarist, låtskriver og musikkprodusent fra Hammerfest. Rebbestad ga ut sitt første soloalbum, «The Chain Gang» i 1988 og «Lars Rune Rebbestad» i 1994. Han komponerte også musikken til musikalen «Bare Hasj» i 1987 og han ga senere ut singelen «Bare Hasj» fra musikalen. Rebbestad deltok i 2012 i Det store korslaget, der han var korleder for vinnerlaget Team Steinar, med Steinar Albrigtsen som frontfigur.  

Rebbe har jobbet med mange ulike artister i flere genre. Han var fast medlem i countrybandet White Canyon fra Alta, som solgte til platina av sin første selvtitulerte utgivelse utgitt på norske Spectrum records. De turnerte land og strand rundt og fikk til og med gleden av å turnere i countryens hjemland USA tidlig på 1990 tallet. Bandet ga også ut singlen "Our love is not perfect" på amerikanske Comstock Records. Etter mange års pause ga de ut singlen "Country boy" i 2016 på Rebbely Hills Records. Fra 2010 har Rebbe vært med det populære nordnorske partybandet "Topcoat" på veien og i studio. De har blant annet gitt ut singlene "Hvess æ lægg mæ på knean" (2015), "Aleina" (2018) og "DU" (2019) med Rebbe som produsent. 

I tillegg til å jobbe med mange ulike artister, har Rebbe i de senere år så smått tatt opp igjen sin egen artistkarriere og egne utgivelser. 12. oktober 2013 slapp Rebbe sin versjon av Marius Mullers hit «Carmen». Etter å ha blitt utfordret i et radioprogram på NRK, kom julesangen "Et julekort fra nord" i november 2015. I 2019 ga han ut singlene "Nordlending" og "Hvil Under Stjerna" som en hyllest til Tore Hansen og Unit Five. Rebbe var forøvrig innom Unit Five i 1988 - 1989. I 2020 kom singlene "Beggars blues" i mars og "The longer you live" i desember, som er fortroppen til bluesalbumet "Shuffle" som lanseres våren 2022. Alle disse sangene er tilgjengelig digitalt på Spotify, iTunes, Apple music og Wimp etc.

Utgivelser 
 «The Chain Gang» (1988)
 «Lars Rune Rebbestad» (1994)
 «Carmen» (Single 2013)
 «Julekort fra nord» (Single 2015) - Lanseringsdato 26. november.
 «Silent night» (Single 2016) - Lanseringsdato 15. desember.
 «Hvil Under Stjerna» (Single 2019) - Lanseringsdato 19. februar.
 «Nordlending» (Single 2019) - Lanseringsdato 20. mars.
 «Beggars Blues» (Single 2020) - Lanseringsdato 31. mars.
 «Carmen 2020 versjon» (Single 2020) - Lanseringsdato 31. mars.
 «The longer you live» (Single 2020) - Lanseringsdato 14. desember.
 «Shuffle» (LP 2021)

Utgivelser som produsent 
 «Bare hasj!?» - Tirsdagsteateret (Single 1986)
 «Fabrikken» - Geggen & Samlebandet (LP 1987)
 «Det er slik vi vil ha det» - Bente Brønmo (EP 2000)
 «Send a smile»" - Jan Arild Sørnes (EP 2004)
 «Peer for alle» - Malte Winje (LP 2011)
 «First Cut» - All about the sound (EP 2011)
 «Byen min» - Næss (CD 2011)
 «She» - All about the sound (Single 2012)
 «Dance with me» - All about the sound (Single 2013)
 «Via Dolorosa» - All about the sound (CD 2013)
 «Stars» - Lars Ole Godø (Single 2014)
 «7, 8 knop» - Geggen Mauno (Single 2014)
 «Shadow of a man» - R&S (Single 2014)
 «Lyden av Hammerfest» - Various artists (CD 2014)
 «9650» - Geggen Mauno (CD 2014)
 «Nye veia» - Jan Hugo Thrane (EP 2015)
 «Every hour of our days» - Jan Willy Berg (Single 2015)
 «Hvess æ læge mæ på knean» - Topcoat (Single 2015)
 «Why?» - R&S (Single 2015)
 «Sting» - Lars Ole Godø (Single 2015)
 «Vidde og fjell»" - Ragnar Teisrud (Single 2016)
 «Ghost on my boat» - Lars Ole Godø (Single 2016)
 «Luftmadrass» - Puskas (EP 2016)
 «By my side» - Lars Ole Godø (Single 2016)
 «Teka Teka» - KRITA (Single 2016)
 «Country boy» - White Canyon (Single 2016)
 «Guli» - KRITA (Single 2017)
 «Barn og barnebarn ingen hindring»" - Puskas (CD/LP 2018)
 «Common ground» - Raymond Robertsen (CD 2018)
 «Aleina» - Topcoat (Single 2018)
 «Smilet» - Rolf-Hugo Myrseth (Single 2018)
 «Slowly sliding December days» - Antti Nissila (Single 2018)
 «Kor blei det av?» - Trine Stenersen (Single 2019)
 «Du» - Topcoat (Single 2019)
 «Lille speil» - Trine Stenersen (Single 2020)

Referanser

Eksterne lenker 
 www.rebbestad.no
 Rebbe´s Youtube kanal.
 Lars Rune Rebbestad på Spotify
 Artistprofil på facebook

Norske musikere
Norske låtskrivere
Personer fra Hammerfest kommune
Norske rockemusikere
Norske gitarister